Legal Document

Category: 778

Text:
59. ΑΠΟΦΑΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΙΚΑ Αριθ. 387 της 20/28 Δεκ. 1994 (ΦΕΚ Β΄  984) Κατάταξη των οικιακών εμμίσθων βοηθών (οικόσιτων υπηρετών και υπηρετριών) σε ενιαία ασφαλιστική κλάση στα όρια της οποίας περιλαμβάνεται το εκάστοτε ισχύον ημερομίσθιο του ανειδίκευτου εργάτη. Αφού έλαβε υπόψη: 1.Την πρόταση του Υποδιοικητή-Αναπληρωτή Προέδρου Δ.Σ. για συζήτηση Ε.Η.Δ. του θέματος: «Κατάταξη των οικιακών εμμίσθων βοηθών (οικόσιτων υπηρετών και υπηρετριών) σε ενιαία ασφαλιστική κλάση στα όρια της οποίας περιλαμβάνεται το έκαστοτε ισχύον ημερομίσθιο του ανειδίκευτου εργάτη, η οποία έγινε ομόφωνα δεκτή. 2.Τις διατάξεις: α)Του άρθρ. 12 του Α.Ν. 1846/51 όπως τροποποιήθηκαν και συμπληρώθηκαν μεταγενέστερα. β)Του άρθρ. 12 Περί Κανονισμού των εργασιών του Διοικητικού Συμβουλίου του Ιδρύματος Κοινωνικών Ασφαλίσεων (ΑΥ .Ε. 9615/22.2.37). Σελ. 124,44(β) Τεύχος 1301–Σελ. 12 γ)Του άρθρ. 37 παρ. 1 του Α.Ν. 1846/51, όπως ισχύουν σήμερα. δ)Του άρθρ. 55 του Κεφαλ. Ζ΄ του Κανονισμού Ασφάλισης του ΙΚΑ (Α.Υ.Ε. 55575/1479/18.11.65, ΦΕΚ 816/7.12.65 τ. Β΄) όπως τροποποιήθηκαν και συμπληρώθησαν μεταγενέστερα με την 21/21/1436/ 7.4.75 απόφαση του Υφυπουργού Κοινωνικών Υπηρεσιών (ΦΕΚ 413/17.4.75 τ.Β΄) και Φ.21/21/2396/ 18.7.85 απόφαση Υφυπουργού Κοινωνικών Ασφαλίσεων (ΦΕΚ 469/25.7.85 τ. Β΄). 3.Την από 16.12.94 εισήγηση της Δ/νσης Ασφάλισης - Εσόδων. 4.Την σύμφωνη γνώμη των μελών και του Κυβερνητικού Επιτρόπου με την εισήγηση της Υπηρεσίας. 5.Το γεγονός ότι από την εφαρμογή της απόφασης αυτής δεν προκαλείται επιβάρυνση στον προϋπολογισμό του ΙΚΑ, αποφασίζει ομόφωνα: 1.Την κατάταξη των οικιακών εμμίσθων (οικόσιτων υπηρετών και υπηρετριών) στην ασφαλιστική κλάση στα όρια της οποίας περιλαμβάνεται το εκάστοτε ισχύον ημερομίσθιο του ανειδίκευτου εργάτη. 2.Η απόφαση αυτή ισχύει από την πρώτη του επόμενου μήνα εκείνου της δημοσίευσής της στην Εφημερίδα της Κυβέρνησης. Η απόφαση αυτή είναι εκτελεστή πριν από την επικύρωση των Πρακτικών. 15Β.Γ.α.59 Υπαγωγή σε ασφάλιση και είσπραξη εισφορών